ประกาศสำนักงานคณะกรรมการอ้อยและน้ำตาลทรายประกาศสำนักงานคณะกรรมการอ้อยและน้ำตาลทรายเรื่องโครงสร้าง การจัดองค์กร อำนาจหน้าที่และสถานที่ติดต่อเพื่อขอรับข้อมูลข่าวสารของสำนักงานคณะกรรมการอ้อยและน้ำตาลทราย[๑] เพื่ออนุวัติให้เป็นไปตามมาตรา๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐สำนักงานคณะกรรมการอ้อยและน้ำตาลทรายจึงออกประกาศโครงสร้าง การจัดองค์กรอำนาจหน้าที่และสถานที่ติดต่อเพื่อขอรับข้อมูลข่าวสารของสำนักงานคณะกรรมการอ้อยและน้ำตาลทรายไว้ดังต่อไปนี้๑. สำนักงานคณะกรรมการอ้อยและน้ำตาลทรายมีภารกิจเกี่ยวกับนโยบายกำกับ ดูแลส่งเสริมและพัฒนาอุตสาหกรรมอ้อยและน้ำตาลทรายให้เติบโตอย่างเข้มแข็งยั่งยืนมีเสถียรภาพ โดยการกำหนด เสนอแนะนโยบาย วิเคราะห์ ประสานการวิจัยพัฒนาและถ่ายทอดเทคโนโลยีอุตสาหกรรมอ้อยและน้ำตาลทรายเพื่อคงความเป็นผู้นำการส่งออกน้ำตาลทรายในตลาดโลก รวมทั้งสร้างความเป็นธรรมและรักษาผลประโยชน์ในระบบอุตสาหกรรมอ้อยและน้ำตาลทรายและผู้บริโภค โดยมีอำนาจหน้าที่ดังต่อไปนี้(๑)ดำเนินการตามกฎหมายว่าด้วยอ้อยและน้ำตาลทราย และกฎหมายอื่นที่เกี่ยวข้อง(๒)ปฏิบัติงานธุรการของคณะกรรมการต่างๆ ตามกฎหมายว่าด้วยอ้อยและน้ำตาลทราย(๓) เก็บรวบรวมและวิเคราะห์ข้อมูลเกี่ยวกับการผลิตอ้อยและน้ำตาลทรายการใช้และการจำหน่ายน้ำตาลทราย(๔)จัดทำแผนการปลูกและผลิตอ้อยเพื่อใช้ในการผลิตน้ำตาลทรายและแผนการผลิตน้ำตาลทรายเพื่อใช้บริโภคในราชอาณาจักรและส่งออกเสนอคณะกรรมการที่เกี่ยวข้อง(๕) รับจดทะเบียนชาวไร่อ้อยและหัวหน้ากลุ่มชาวไร่อ้อย(๖)จัดทำทะเบียนชาวไร่อ้อยและที่ดินที่ใช้ในการปลูกอ้อย(๗)ทดสอบคุณภาพอ้อยและน้ำตาลทราย(๘)วิจัยและพัฒนาการผลิตและการใช้ประโยชน์จากอ้อยและน้ำตาลทราย(๙)ส่งเสริมและเผยแพร่ความรู้เกี่ยวกับการผลิต การใช้ และการจำหน่ายอ้อยและน้ำตาลทรายตลอดจนภาวะการตลาดของน้ำตาลทรายทั้งในและนอกราชอาณาจักร(๑๐)ประสานงานกับคณะกรรมการอ้อยและน้ำตาลทราย คณะกรรมการบริหาร คณะกรรมการบริหารกองทุนคณะกรรมการอ้อย และคณะกรรมการน้ำตาลทราย(๑๑) ติดต่อประสานงานกับหน่วยงานต่างประเทศและองค์การระหว่างประเทศ(๑๒)ปฏิบัติงานอื่นตามที่กฎหมายกำหนดให้เป็นอำนาจหน้าที่ของสำนักงานหรือตามที่กระทรวงหรือคณะรัฐมนตรีมอบหมาย๒.โครงสร้างและการจัดองค์กรของสำนักงานคณะกรรมการอ้อยและน้ำตาลทรายมีดังนี้(๑) สำนักงานเลขานุการกรม(๒)กองนโยบายอุตสาหกรรมอ้อยและน้ำตาลทราย(๓) กองพัฒนาผลิตภัณฑ์(๔) กองพัฒนาวัตถุดิบ๓. อำนาจหน้าที่สำคัญของส่วนราชการต่างๆในสำนักงานคณะกรรมการอ้อยและน้ำตาลทราย โดยสรุปมีดังนี้(๑) สำนักงานเลขานุการกรมมีอำนาจหน้าที่ดังต่อไปนี้(ก)ปฏิบัติงานสารบรรณของสำนักงาน(ข)ดำเนินการเกี่ยวกับงานช่วยอำนวยการและงานเลขานุการของกรม(ค)ดำเนินการเกี่ยวกับงานการประชาสัมพันธ์และเผยแพร่กิจกรรมความรู้ความก้าวหน้าและผลงานของสำนักงาน(ง)จัดระบบงานและบริหารงานบุคคลของสำนักงาน(จ)ดำเนินการเกี่ยวกับการเงิน การบัญชี การบริหารงานงบประมาณ การพัสดุ อาคาร สถานที่และยานพาหนะของสำนักงาน(ฉ)ดำเนินการฝึกอบรมและพัฒนาข้าราชการและลูกจ้างของสำนักงาน(ช) ดำเนินการงานด้านกฎหมายตามกฎหมายว่าด้วยอ้อยและน้ำตาลทราย และกฎหมายอื่นที่เกี่ยวข้องรวมทั้งงานนิติกรรมและสัญญา งานเกี่ยวกับความรับผิดทางแพ่ง อาญางานคดีปกครองและงานคดีอื่นที่อยู่ในอำนาจหน้าที่ของสำนักงาน(ซ)ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของสำนักงาน(ณ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒)กองนโยบายอุตสาหกรรมอ้อยและน้ำตาลทราย มีอำนาจหน้าที่ดังต่อไปนี้(ก) ศึกษา วิเคราะห์จัดทำนโยบาย มาตรการและยุทธศาสตร์ในการส่งเสริมและพัฒนาอุตสาหกรรมอ้อยและน้ำตาลทรายรวมทั้งเสนอแนะแนวทางในการบริหารอุตสาหกรรมอ้อยและน้ำตาลทราย(ข)ประสานและจัดทำแผนงบประมาณและแผนปฏิบัติการของสำนักงานให้เป็นไปตามนโยบายของกระทรวง(ค) ดำเนินการศึกษา วิเคราะห์รวบรวม และกลั่นกรองข้อมูลเพื่อประกอบการพิจารณาของคณะกรรมการต่างๆที่เกี่ยวข้องตามกฎหมายว่าด้วยอ้อยและน้ำตาลทราย(ง)ปฏิบัติงานในฐานะฝ่ายเลขานุการของคณะกรรมการอ้อยและน้ำตาลทรายคณะกรรมการบริหาร(จ)ดำเนินการเกี่ยวกับข้อมูลและสารสนเทศอุตสาหกรรมอ้อยและน้ำตาลทราย(ฉ) กำกับ ดูแลตรวจสอบการขนย้ายน้ำตาลทรายและการจำหน่ายผลิตภัณฑ์น้ำตาลทรายและผลิตผลพลอยได้ให้เป็นไปตามกฎหมายว่าด้วยอ้อยและน้ำตาลทราย(ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) กองพัฒนาผลิตภัณฑ์มีอำนาจหน้าที่ดังต่อไปนี้(ก) เสนอแนะแนวทางในการบริหารจัดการและพัฒนาผลิตภัณฑ์(ข) ดำเนินการศึกษา วิเคราะห์รวบรวม และกลั่นกรองข้อมูลเพื่อประกอบการพิจารณาของคณะกรรมการน้ำตาลทราย(ค)ปฏิบัติงานในฐานะฝ่ายเลขานุการของคณะกรรมการน้ำตาลทราย(ง) ประสานการดำเนินงานด้านการวิจัยและพัฒนาผลิตภัณฑ์ตลอดจนส่งเสริมและเผยแพร่วิชาการเทคโนโลยีการผลิตและระบบการจัดการที่เหมาะสมแก่โรงงานน้ำตาล(จ) กำกับ ดูแลและตรวจสอบการผลิต และการวิเคราะห์คุณภาพน้ำตาลทรายและผลิตผลพลอยได้ให้เป็นไปตามกฎหมายว่าด้วยอ้อยและน้ำตาลทราย(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔) กองพัฒนาวัตถุดิบมีอำนาจหน้าที่ดังต่อไปนี้(ก) เสนอแนะแนวทางในการบริหารจัดการและพัฒนาด้านวัตถุดิบ(ข) ดำเนินการศึกษา วิเคราะห์รวบรวม และกลั่นกรองข้อมูลเพื่อประกอบการพิจารณาของคณะกรรมการอ้อย(ค)ปฏิบัติงานในฐานะฝ่ายเลขานุการของคณะกรรมการอ้อย(ง)ประสานการดำเนินงานด้านการวิจัยและพัฒนาวัตถุดิบ ตลอดจนส่งเสริมและเผยแพร่วิชาการเทคโนโลยีการผลิต และระบบการจัดการที่เหมาะสมแก่เกษตรกร(จ) กำกับ ดูแลและตรวจสอบการซื้อขายอ้อยและการวิเคราะห์คุณภาพอ้อยรวมทั้งดำเนินการจดทะเบียนชาวไร่อ้อยและสถาบันชาวไร่อ้อยให้เป็นไปตามกฎหมายว่าด้วยอ้อยและน้ำตาลทราย(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.สถานที่ติดต่อเพื่อขอรับข้อมูลข่าวสารของสำนักงานคณะกรรมการอ้อยและน้ำตาลทรายขอรับข้อมูลข่าวได้ที่ศูนย์บริการข้อมูลข่าวสารสำนักงานคณะกรรมการอ้อยและน้ำตาลทรายชั้น ๔ อาคารนารายณ์ กระทรวงอุตสาหกรรม ถนนพระราม ๖ เขตราชเทวี กรุงเทพมหานคร๑๐๔๐๐ หรือที่กอง สำนักที่เกี่ยวข้องกับข้อมูลข่าวสารนั้นโดยตรง หรือที่ WebSite:// .ประกาศ ณ วันที่ ๒๓ กันยายน พ.ศ. ๒๕๔๖เรืองศักดิ์ งามสมภาคเลขาธิการคณะกรรมการอ้อยและน้ำตาลทราย[๑] ราชกิจจานุเบกษาเล่ม ๑๒๐/ตอนพิเศษ ๑๑๗ ง/หน้า ๑๗/๗ ตุลาคม ๒๕๔๖